b"\n_START_ARTICLE_\nHari Margot\n_START_PARAGRAPH_\nHari Margot je bila slovenska glasbena skupina, ki je delovala med letoma 1984 in 1989 ter 2000 in 2004._NEWLINE_Skupina je dobila ime Hari Margot 29. novembra leta 1984 (prej so od 1983 nastopali pod imenom Canabis oz VIS Cannabis). Pesmi so izvajali v angle\xc5\xa1kem jeziku. 1985 so se predstavili na festivalu MESAM s pesmijo You've been on my mind._NEWLINE_V za\xc4\x8detku leta 1986 je skupino zapustil kitarist \xc5\xa0tefan Dimnik. \xc4\x8clani ansambla zanj niso iskali zamenjave, temve\xc4\x8d so v glasbi za\xc4\x8deli dajati ve\xc4\x8d poudarka trobilom._NEWLINE_V za\xc4\x8detku leta 1987 je iz\xc5\xa1la avdio kaseta z naslovom Hari Margot na kateri je bilo deset skladb: Just a minute, The only one; Always, Not completly you, Baby, Life is so remote, Stuck to the weather, I need something new, You've been on my mind in Wrong time._NEWLINE_S prihodom dveh klaviaturistov v ansambel se v skladbah redno pojavlja ve\xc4\x8d vzporednih tonskih linij (polifonija), zvok postane polnej\xc5\xa1i, gostej\xc5\xa1i in seveda bolj raznobarven, kar so glasbeniki v novih skladbah s pridom izkoristili. S svojim povsem novim programom (ki je bil tudi studijsko posnet) je imela skupina v drugi polovici leta 1989 zelo uspe\xc5\xa1no nekaj tedensko turnejo po takratni Sovjetski zvezi. Po turneji je med \xc4\x8dlani za\xc4\x8delo prihajati do nesoglasij in skupina je prenehala delovati._NEWLINE_V letu 2000 se je skupina v skoraj izvirni zasedbi spet zbrala, nastopala in posnela nekaj novih skladb, aprila 2004 pa je zaradi zdravstvenih razlogov posameznikov dokon\xc4\x8dno prenehala z delovanjem._NEWLINE_Ob 30-letnici se je skupina ponovno zdru\xc5\xbeila za enkratni prilo\xc5\xbenostni koncert."